આંતરિક સૂત્રોના જણાવ્યા અનુસાર પરબતસિંહ રાઠોડ હત્યા પ્રકરણમાં તેના પુત્ર રાકેશ રાઠોડે સાસુ હેમલતાબેન અટોદરિયા અને તેની પત્ની રિયાનશીનું નામ શકદાર તરીકે આપ્યું છે. પોલીસની પ્રાથમિક પૂછતાછમાં હેમલતાબેન અને રિયાનશીનું નિવેદન લેવામાં આવ્યું છે. હેમલતાબેન અટોદરિયા શિક્ષિકા છે. અને તેમને સંતાનોમાં બે પુત્રી અને એક પુત્ર છે. તેમના પતિનું વર્ષ 2016માં અવસાન થયું હતું. પુત્રી રિયાનશી તબીબી અભ્યાસ કરે છે. અને તે ચોથા વર્ષમાં હાલમાં પણ અભ્યાસ કરી રહી છે. પતિના મોત બાદ પુત્રીએ પણ પ્રેમલગ્ન કર્યા હતા જેથી તે માનસિક રીતે પડી ભાંગી છે. તેમના બે સંતાનો રિયાનશી કરતાં નાના છે. હાલ હેમલતાબેન સુરતથી નર્મદા જિલ્લામાં નોકરી માટે રોજ અવર જવર કરે છે. મૂળ ભરુચ જિલ્લાના વાલિયા તાલુકાનાં વતની છે આ ઉપરાંત પોલીસ તપાસમાં જાણવા મળ્યું છે કે રિયાનશી અને રાકેશ વચ્ચે છેલ્લા એક મહિનાથી અણબનાવ હતો જે બાબતે પરબતસિંહ પણ જાણતા હતા. અને તેમણે હેમલતાબેનને જણાવ્યુ હતું કે મારી એક દીકરી છે તેમના લગ્ન પછી આ બાબતનું નિરાકરણ લાવશુ આ પરિસ્થિતી જોતાં હાલમાં તો આ પરિવારની સંડોવણીની શક્યતા પોલીસને જણાઈ રહી નથી. છતાં તપાસ ચાલુ હોવાનું જણાવી રહ્યા છે. હાલ ચોક્કસ કોઈ નિર્ણય પર પોલીસ આવી શકી નથી.